Representanten Ågot Valle vil fremsette et privat lovforslag.
På vegne av representantene Inge Lønning, Berit Brørby og meg selv foreslår jeg avvikling av stiftelsen «Mindegaven til Norge 1914 fra det norske utfytterfolk i Nord-Amerika» og overføring av stiftelsens kapital til stiftelsen «Norsk Utvandrermuseum».
Representanten Per Sandberg vil fremsette to private lovforslag.
På vegne av representanten Ulf Erik Knudsen og meg selv vil jeg fremme forslag om lov om endringer i lov om pengespill 28. august 1992 nr. 103, slik at etter at det er foretatt fondsavsettelser, skal selskapets overskudd fordeles med en halvdel til idrettsformål og en halvdel til kulturformål. På vegne av representanten Ulf Erik Knudsen og meg selv vil jeg også fremme forslag om lov om endringer i lov 8. april 1981 nr. 7 om barn og foreldre, barnelova, om at saker om farskap skal avgjøres ved DNA-test, og lov om endring i lov 13. august 1915 nr. 6 om rettergangsmåten for tvistemål, tvistemålsloven, om at saker om farskap skal avgjøres etter reglene i barnelova.
De fremsatte lovforslag vil bli behandlet på reglementsmessig måte.